b'\n_START_ARTICLE_\nMariborska provincija Bezgre\xc5\xa1nog za\xc4\x8de\xc4\x87a, Dru\xc5\xbeba \xc5\xa0kolskih sestara franjevki Krista Kralja\n_START_PARAGRAPH_\nMariborska provincija Bezgre\xc5\xa1nog za\xc4\x8de\xc4\x87a je teritorijalna organizacijska jedinica Dru\xc5\xbebe \xc5\xa0kolskih sestara franjevki Krista Kralja._NEWLINE_Dru\xc5\xbeba \xc5\xa0kolskih sestara franjevki Krista Kralja zapo\xc4\x8dela je svoje samostalno djelovanje u Mariboru 13. rujna 1869. godine. Sestre su do\xc5\xa1le na slovensko tlo iz Graza, a kao motiv dolaska navele su \xe2\x80\x9esu\xc4\x87ut prema siroma\xc5\xa1noj i napu\xc5\xa1tenoj djeci\xe2\x80\x9c \xc5\xa1to \xc4\x87e ujedno i postati karizma dru\xc5\xbebe \xe2\x80\x93 odgoj siroma\xc5\xa1ne djece i mlade\xc5\xbei. Prva Vrhovna predstojnica bila je s. Margarita Pucher (1818. - 1901.). Nakon \xc5\xa1to je zajednica o\xc4\x8dvrsnula i broj\xc4\x8dano se pove\xc4\x87ala sestre iz Maribora odlaze za svojim ljudima na razne strane svijeta. To je dovelo do podjele Dru\xc5\xbebe na 9 provincija i Rimsku regiju kao zasebnu upravnu jedinicu. \xc4\x8cetiri provincije nastaju iste 1922. godine, to su: Mariborska provincija Bezgre\xc5\xa1nog za\xc4\x8de\xc4\x87a; Splitska provincija Presvetog Srca Isusova; Tr\xc5\xa1\xc4\x87anska provincija Svetog Petra i Pavla i Lemontska provincija Svetog Franje Asi\xc5\xa1kog.'